cyanic-selkie/wikianc huggingface dataset:
Mans arbeiderparti
Mans arbeiderparti, Manx Labour Party, er et politisk parti på Man som til tross for navnet er uavhengig av Storbritannias arbeiderparti, Labour Party.
Historie
Mellom 1919, da partiet hadde kandidater i hver eneste valgkrets på Man, unntatt en, og 1946 da partiet vant mellom fire og syv plasser House of Key. I 1946 hadde partiet store håp om å gjenta og etterligne det britiske arbeiderpartiets braksuksess i Storbritannias parlamentsvalg i 1945 og gikk til valg på et håndfast sosialistisk partiprogram. Partiet gikk etter hvert eneste sete i House of Keys, unntatt Talsmannens sete, men vant likevel bare to plasser. I løpet av 1950-tallet og 1960-tallet kom partiet tilbake i bare begrenset grad, og klarte aldri å komme seg tilbake på det nivå av representasjon som det hadde før 1946. En grunn til dette er at Man ikke er dominert av politiske partier, men av valg på enkeltpersoner.
I valget i 2001 fikk Mans arbeiderparti den høyeste prosentandelen av stemmene (17,3 %) og to av dets tre kandidater vant seter. Uavhengige kandidater vant det meste av stemmene og seter i valget, og den politiske pressgruppen, Allianse for progressiv regjering (Alliance for Progressive Government) vant flere seter (tre), til tross for at de fikk en mindre andel av stemmene (14,6 %).
Tidan
Tidan er et tettsted i Skövde kommune i Västra Götalands län i landskapet Västergötland i Sverige. I 2010 hadde tettstedet 935 innbyggere.
Fosen folkehøgskole
Fosen folkehøgskole «Norges økologiske folkehøgskole» er en frilynt folkehøgskole i Indre Fosen i Trøndelag. Skolen kan årlig ta imot vel 60-70 elever og eies av Fosen folkehøgskolelag. Rektor er Arnhild Finne.
Linjefag ved denne skolen er:
Fylkesvei 2358
Fylkesvei 2358 går mellom Båsshus og Viker i Østre Toten.
Frem til 2019 hadde veien betegnelsen fylkesvei 87 (Oppland).
Folkehøgskolen 69° Nord
Folkehøgskolen 69 Grader Nord er en folkehøgskole i Malangen i Troms fylke. Skolen har spesialisert seg på friluftsliv og tilbyr tre hovedlinjer: Friluftsliv Nordkalotten, Hundekjøring og Friluftsliv, og Ski og Seil. Man kan også søke halvårskurs for høst- eller vårsemesteret. Skolen er en av Norges minste folkehøgskoler med 8 ansatte og 53 elevplasser – noe som gir en unik nærhet til folka, turene, personlig utvikling og den nordnorske naturen. Det offentlige folkehøgskoleopptaket er 1. februar hvert år, men man kan søke hele året og tas opp helt frem til skolestart.
Friluftsliv-folkehøgskole
Skolen ble etablert i 1984 på Mortenhals Skolen er en friluftsliv-folkehøgskole som kun har linjer for tur og uteaktiviteter, med økende fokus på klima. Skolen har egen skolehundegård som driftes av elevene i samråd med linjelærer, Astrid Thomsen. Elevene bor på hytteinternat, og har undervisning og bespisning på hovedbygget. Det meste av skoletiden tilbringer elevene imidlertid utendørs, ofte på overnattingsturer. Skolen har plass til 53 elever og er en av Norges minste folkehøgskoler. Nærområdene innbyr til aktivt og variert friluftsliv året rundt, noe som gjenspeiler seg i linjetilbudet ved skolen. Skolen eies av en stiftelse der Balsfjord kommune, Den norske kirke, elevene, de ansatte og rektor er representert i styret.
Skolen har egen havseiler (en Delphia 40,3) og 22 alaskahuskier. I sommersesongen leier skolen ut båt og overnattingsrom til turister.
Elevene på linja hundekjøring har aktivt vært med som frivillige under hundekjørerkonkurransene Troms Quest og Finnmarksløpet.
Linjetilbudet
Per 2022 har skolen følgende undervisningstilbud:
Gustav-Adolf-Straße undergrunnsstasjon
Gustav-Adolf-Straße er en undergrunnsstasjon på Nürnbergs undergrunnsbanenettverk. Gustav-Adolf-Straße er endestasjon på linjen U3.
Folkehøgskolen 69° Nord
Media
Folkehøgskolen var sentral i TV-serien Sjøsprøyt med Jarle Andøy, som gikk på NRK i to sesonger. En av deltakerne i serien var folkehøyskolens elev Samuel Massie, som også deltok på Berserks ekspedisjon til Antarktis. Skolens seilbåt «Klara» har også vært delaktig i en episode fra 71 Grader Nord (2021).
Gustav-Adolf-Straße undergrunnsstasjon
Gaten Gustav-Adolf-Straße som stasjonen ligger under er oppkalt etter den svenske kongen Gustav Adolf av Sverige. Derfor bruker man også lysstoffrør med de svenske fargene blått og gult.
Hagelsundbrua
Broen er 623 meter lang, og hovedspennet er på 250 meter. Seilingshøyden er 50 meter. Broen er en del av europavei 39. Byggingen startet i 1978, og broen ble åpnet 1. april 1982. Den var en av broene i prosjektet «Salhus-Flatøy-broene». De to andre broene i prosjektet var Krossnessundbrua og Nordhordlandsbrua.
Sands Macau
Sands Macau (kinesisk: 金沙娛樂場) er et kasino i Macao. Det eies og drives av Las Vegas Sands Corporation. Det består av et kasinoareal på 20 600 m² og et 289-suiters hotell for VIP-gjester.
Zverevo
Zverevo (russisk: Зве́рево) er en by i Rostov oblast i Russland. Den ligger rundt 100 km nord for Rostov-na-Donu.
Sands Macau
De fleste kasinobesøkerne er kinesere på dagsbesøk. Kasinoet åpnet den 18. mai 2004 og gikk så godt at alle lån var nedbetalt i mai 2005. Året etter ble det gjennomført en vesentlig utvidelse av kasinoet.
Zverevo
Demografi
Befolkningsutvikling: ! År || Folketall || Kilde
Billy McEwan
William McEwan, vanligvis kalt Billy McEwan, (født 20. juni 1951 i Cleland, North Lanarkshire, Skottland, død 17. februar 2022) var en skotsk fotballspiller som har spilt for seks engelske og to skotske klubber. Han har også vært manager for fem engelske fotballklubber samt midlertidig manger for en engelsk klubb.
Biografi
Billy McEwan startet sin fotballkarriere i skotske Pumpherston Juniors før han gikk til Hibernian i 1969. Han spilte for Hibernian fram til 1973 da han signerte for engelske Blackpool. Deretter ble det spill for Brighton & Hove Albion, Chesterfield, Mansfield Town, Peterborough United og Rotherham United før han la opp i 1983.
McEwan fikk sin første managerjobb i Sheffield United i 1986, og han ledet denne klubben fram til januar 1988. Tre måneder senere ble han ny manager i Rotherham United, og med McEwan som sjef rykket Rotherham opp fra 4. divisjon i 1988/89 sesongen. Hans tredje jobb som manager var i Darlington fra mai 1992 der han ble erstattet av Alan Murray tidlig i 1993/94 sesongen.
I 1995 ble Billy McEwan ansatt i trenerstaben til Derby County og to ganger i hans periode i denne klubben måtte han steppe inn som midlertidig manager. Første gang var i april 1995 etter at Roy McFarland hadde fått sparken, mens andre gangen dette skjedde var i januar 2002 da Colin Todd måtte forlate klubben. Han forlot Derby i oktober 2004.
Revtangen
Revtangen er en tange som ligger i Klepp kommune i Rogaland og er det vestligste stedet på Jæren. Stedet er kjent for sitt rike fugleliv og har en lang liste over sjeldenheter som er sett der. Grunnen til at fuglene liker seg der er at det er veldig mye tang og smådyr som skylles opp på land under flo og da spiser vadere og andre fugler dette under fjæra.
På Revtangen er det satt opp et dagmerke for å hjelpe skipstrafikk.
Dušan Simović
Dušan Simović (serbisk: Душан Симовић) (født 28. oktober 1882, død 26. august 1962) var en serbisk hærfører. Han er kjent for å ha gjennomført et statskupp i 27. mars 1941 etter at Jugoslavia ble med i Aksemaktene. Han sendte Prins Paul, som hadde underskrevet tremaktspakten, i eksil og gav makten til den da 17 år gamle Kong Peter II.
Reginald Brett
Reginald Baliol Brett (født 30. juni 1852, død 22. januar 1930) var en britisk historiker og liberal politiker.
Brett ble innvalgt i parlamentet i 1880, men trakk seg etter fem år tilbake fra offentligheten og fortsatte sitt virke mer som rådgiver og historiker. Ved farens død i 1899 arvet han tittelen Viscount Esher og ble deretter omtalt som Lord Esher. Fra 1901 og til sin død var han en nær rådgiver for den britiske kongefamilien, han influerte også reformer den liberale regjeringen satte i verk før første verdenskrig.
Blant hans viktigste arbeider som historiker var bøker om King Edward VII og Lord Kitchener. Brett var sterkt kritisk til Winston Churchills rolle under første verdenskrig.
Casino Lisboa
Casino Lisboa (kinesisk: 葡京娛樂場) var i mange år det største av Macaos kasinoer. Det eies av Sociedade de Turismo e Diversões de Macau, som et av milliardæren Stanley Hos selskaper. Denne treetasjes bygningen ble reist sent i 1960-årene. Siden da er Macao blitt Det fjerne østens fremste sted for kasinoer og pengespill.
Det opprinnelige kasinoet var et kasino tilsluttet et 12-etasjes hotell som ble ferdig i 1970. En 270-roms utvidelse kom i 1991, slik at hotellet da fikk 927 rom. I 2006 ble byggearbeider igangsatt for ytterligere utvidelser. Dette skyldes i stor grad konkurranse fra det kasinoet som åpnet i september det året, Wynn Macau, og som ligger rett ved siden av det opprinnelige Casino Lisboa.
AFC
AFC er en forkortelse for:
Craven Cottage
Craven Cottage er den engelske fotballklubben Fulhams hjemmebane. Stadionet ble åpnet i 1896 og ligger rett ved elven Themsen i bydelen Hammersmith og Fulham, London.
Om stadionet
Det er et av de eldste stadioner i England og har per januar 2021 fire enkeltstående tribuneseksjoner med åpne hjørner. Seksjonene heter Riverside Stand (vestre langside), Johnny Haynes Stand (østre langside), Hammersmith End (nordre kortside) og Putney End (søndre kortside). Det er også et ikonisk murhus i sør-østre hjørne som heter The Cottage Pavillion. Dette ble bygget i 1905 og inneholder garderober til lagene. Familie og venner til spillerne sitter ofte på balkongen i andre etasje under kampene. Utenfor stadion er det en statue av tidligere spiller Johnny Haynes som har flest kamper for klubben (658 totalt) og nest-flest mål (158 totalt).
Historikk
Craven Cottage har en historikk helt tilbake til 1780 da en hytte (engelsk=cottage) ble bygget opp i skogen av den sjette baron Craven, William Craven, og området rundt ble brukt til jakt og sport. I 1888 brant den opprinnelige hytten ned. Klubben ble stiftet i 1879 og har røtter i St. Andrew's Church i Vest-Kensington og de første kampene ble spilt på et område når kirken i Star Road. I 1886 endre kirken navnet til Fulham St. Andrew's og to år senere i 1888 endret klubben navn til Fulham. Laget spilte på flere steder fram til klubben/kirken kjøpte området Craven Cottage i 1894. Det tok to år å rydde området og fjerne ruiner etter et hus og den aller første kampen ble spilt 10. oktober 1896 da Fulham slo Minerva 4-0.
Fram til 1903 bestod tribunene av masser som kom fra utgravingen av Shepherd's Bush Market undergrunnsstasjon. Stadionet ble oppgradert under 1903/04 sesongen samtidig som tilskuertallet økte. Det ble bygget en ståtribune av tre med en kapasitet på 1200. Den ble kortvarig for etter 18 måneder ble den vurdert som farlig av lokale myndigheter og måtte rives. Sent i 1905 inngikk Fulham en leasing-avtale over 99 år på Craven Cottage og en skikkelig utbygging kunne starte. Den skotske arkitekten Archibald Leitch ble leid inn for å designe og bygge en ny tribuneseksjon langs Stevenage Road i mai 1905. Tribunen ble kalt Stevenage Road Stand og byttet navn til Johnny Haynes Stand i 2005 etter at klubblegenden Johnny Haynes døde i en bilulykke. Under byggingen ble det satt opp stål-barrierer på de åpne seksjonene som egentlig bare var jordhauger. Disse ble mer og mer vanlig på andre baner og ble senere patentert av Archibald Leitch. The Cottage (norsk=hytten) ble bygget i det ene hjørnet da arkitekt Leitch ikke inkluderte garderober under den nye tribunen. Tribunen tok 5000 tilskuere og var klar til starten av 1905/06 sesongen. Disse to bygningene er blant de flotteste eksempler på Leitch sin arkitektur og er begge satt som Grade II listed buildings (norsk=verneverdig bygning).
Da Fulham rykket opp til Premier League i 2001 måtte de oppgradere stadionet for å tilfredsstille kravene til toppdivisjonen. Kortendene var fortsatt åpne ståtribuner og nedre del av Johnny Haynes Stand var også uten faste seter. Klubben leide banen til London-rivalen QPR i to sesongen og spilte da sine hjemmekamper på Loftus Road som ligger omtrent 4 km nord for Craven Cottage.
I 2008 ble det satt opp en statue av Johnny Haynes og i 2016 av George Cohen som vant VM i fotball 1966 mens han spilte for Fulham.
22. mai 2019 signerte klubben en kontrakt med en entreprenør som skal rive Riverside Stand og bygge helt ny seksjon. Arbeidet ble påbegynt sommeren 2019. Arbeidet skal være ferdig sommeren 2021 og etter utvidelsen skal den nye kapasiteten bli 29,600.
Skultorp
Skultorp er et tettsted i Skövde kommune i Västra Götalands län i landskapet Västergötland i Sverige. Det ligger cirka fem kilometer sør for Skövde. I 2010 hadde tettstedet 3 642 innbyggere.
Hambåra fort
Hambåra fort var et fort ved Selva i Agdenes kommune, anlagt som en del av Agdenes festning, og ble påbegynt på 1890-tallet samtidig med Hysnes fort og Brettingen fort. Under den tyske invasjonen, 9. april 1940, var fortet ikke bemannet. De to 15 cm kanonene på fortet ble gjort ubrukelige av folk fra Hysnes fort tidlig om morgene 9. april. Senere samme dag ble fortet besatt av en infanteristyrke fra jageren «Theodor Riedel». I løpet av andre verdenskrig ble fortet utvidet med et torpedobatteri på Hambortåa.
Androulla Vassiliou
Androulla Vassiliou (Ανδρούλλα Βασιλείου) født 30. november 1943 i Britisk Kypros er en kypriotisk politiker. Fra 2010 til 2014 var hun kommissær for utdanning, kultur, språklig mangfold og ungdom i Europakommisjonen. Tidligere var hun helsekommissær etter at hennes forgjenger Markus Kyprianou sa fra seg stillingen i 2008 for å bli utenriksminister på Kypros.
Androulla Vassiliou er jurist med 20 års erfaring som advokat og ti år med parlamentserfaring fra Kypros. Tidligere har hun vært visepresident i det europeiske liberale partiet ELDR og varamedlem i Konventet for Europas framtid som utformet forslaget til Grunnlovstraktat.
Ziegelstein undergrunnsstasjon
Ziegelstein er en undergrunnsstasjon på Nürnbergs undergrunnsbanenettverk. Ziegelstein er på linjen U2 og er endestasjon for forsterkerlinjen U21.
Stöpen
Stöpen er et tettsted i Skövde kommune i Västra Götalands län i landskapet Västergötland i Sverige. I 2010 hadde tettstedet 1 401 innbyggere.
Anselm Knuutila
Anselm Knuuttila (født 1. februar 1903, død 29. juni 1968) var en finsk langrennsløper som konkurrerte på 1920-tallet.
Horror Hall of Fame
Horror hall of Fame var en årlig Oscar-lignende award show der Robert Englund var vert. Showet ble startet for å hedre de beste skrekkfilmene, TV-programmer, skuespillere, produsenter og de beste designere av spesial-effekter. Showet gikk i tre år mellom 1989 og 1991.
Det andre årlige programmet i 1990 ble åpner med at verten Robert Englund nyter en avslappende røyk på en lekeplass som langsomt begynner å fylles med fugler, en parodi på en scene fra Alfred Hitchcock's The Birds.
Nominerte for beste film for Horror Hall of fame III som ble vist i 1991 var The Addams Family, Child's Play 3, Freddy's Dead: The Final Nightmare, The Lawnmower man og Pet Sematary Two. Vinneren som ble kåret var The Addams Family.
Svein Harry Schöttker Hauge
Svein Harry Schöttker Hauge (født 6. mai 1966 i Ballangen) er en norsk skuespiller. Han var ansatt ved Teater Ibsen i perioden 1992–94, der han debuterte som hunden i Ein utstoppa hund av Staffan Göthe, og spilte blant annet Håkon Håkonsson i Ibsens Kongsemnerne. Fra 1994 har han vært ansatt ved Rogaland Teater, hvor han blant annet har spilt Andreas Bleknebb i Shakespeares Helligtrekongersaften. Han har også medvirket som rollefiguren Stian i TV-serien Hos Martin (2004). Han spilte fengselsvakt i Valkyrien som gikk på NRK i 2017.
Jan Grue
Jan Grue (født 28. mars 1981 i Oslo) er en norsk lingvist og skjønnlitterær forfatter. Han har en doktorgrad i språkvitenskap fra Universitetet i Oslo (UiO), og per 2022 er han professor ved Institutt for sosiologi og samfunnsgeografi ved UiO. Han forsker på funksjonshemming, kultursosiologi og tilstøtende emner, med utgangspunkt i kritisk diskursanalyse.
Akademisk karriere
Grue tok mastergrad i lingvistikk ved Universitetet i Oslo (UiO) med oppgaven Newspaper film reviews: a critical discourse analysis i 2006. Han ble ph.d. i lingvistikk i 2011 samme sted, med doktorgradsavhandlingen Interdependent Discourse of Disability: A Critical Analysis of the Social/Medical Model Dichotomy. Han var postdoktor ved Institutt for sosiologi og samfunnsgeografi ved samme universitet fra 2012 til 2016. Han var deretter professor i kvalitativ metode i spesialpedagogikk ved Institutt for spesialpedagogikk fra 2016 til 2021. I 2021 ble han førsteamanuensis ved UiOs Institutt for sosiologi og samfunnsgeografi. Per 2022 er han professor ved Institutt for sosiologi og samfunnsgeografi (ISS).
Forfatterskap
Grue gikk på Aschehougs forfatterskole i 2007 og på Aschehougs sakprosaskole i 2009. Han satt i arbeidsutvalget for litteratur i Norsk kritikerlag i 2010. Han debuterte som forfatter med novellesamlingen Alt under kontroll på Gyldendal i 2010. Debuten fikk flere gode anmeldelser i mediene. I 2011 kom oppfølgeren Ubestemt tid, etterfulgt av novellesamlingene Kropp og sinn (2012) og Normalia (2015). Han debuterte som barnebokforfatter med bildeboken Oliver i 2012. Boken handler om rullestoler og er illustrert av Eivind Gulliksen. I 2015 kom Skadedyr, en diktsamling for barn i bunden form. I 2018 utga han Jeg lever et liv som likner deres, en selvbiografisk bok som ble svært godt mottatt og blant annet fikk terningkast seks i Dagbladet og Stavanger Aftenblad.
Høsten 2021 kom boken Jeg lever et liv som ligner deres ut på engelsk, med tittelen I Live a Life Like Yours. Både i Storbritannia og i USA fikk boken strålende anmeldelser. Kritikeren i den engelske avisen The Guardian skrev:"«The Norwegian’s memoir about the trials of life with an incurable condition is a restrained and stunning meditation on what it means to be human.»"Den amerikanske skuespilleren Michael J. Fox, som selv ble rammet av Parkinsons sykdom da han stod på høyden av sin filmkarriere, skrev en anmeldelse i The New York Times. Fox skrev blant annet at «(i)t is a narrative that is compelling, unconventional and powerfully told» og «(Grue) offers messages of wisdom that will resonate long after you’ve finished the memoir.»
Priser og nominasjoner
Boken Jeg lever et liv som likner deres ble i 2018 nominert til både Kritikerprisen for beste sakprosabok, og til Nordisk råds litteraturpris. I mars 2019 vant han Kritikerprisen.
Høsten 2021 mottok han PO Enquists pris, som deles ut til en yngre forfatter som er hjemmehørende i et europeisk land og er «på vei ut i Europa». Det legges også stor vekt på forfatterens seneste utgivelse, som for Grues vedkommende var Hvis jeg faller. Vinneren av PO Enquists pris mottar et prisbeløp på 5,000 euro.
Privatliv
Jan Grue er sønn av sosiologen Lars Grue og Fride Eeg-Henriksen; moren var med på å etablere Senter for kvinneforskning, og var senterets første administrative leder. Han er bror av skuespilleren Kristin Grue.
Grue er gift med forfatter Ida Jackson.
Ingeri Engelstad
Ingeri Engelstad (født 23. februar 1972) er en norsk forlagssjef.
Engelstad har studert litteraturvitenskap ved Universitetet i Oslo og ved Berkeley i California.
Hun begynte først med forlagsarbeid i Pax forlag, der hun var redaksjonsassistent ved siden av studiene. Fra 1999 har hun arbeidet i Forlaget Oktober, og vært redaktør for kjente forfattere som Dag Solstad, Hanne Ørstavik og Per Petterson.
I juni 2015 ble hun forlagssjef i Oktober. Hun overtok etter Geir Berdahl, som hadde vært forlagssjef fra 1979.
Ingeri Engelstad er datter til litteraturforskeren Irene Engelstad og sosiologen Fredrik Engelstad.
Sjøorm
På 1800-tallet ble det gjort flere observasjoner av påståtte sjøormer ved atlanterhavskysten i USA, særlig i New England. Da New Englands Linné-selskap holdt møte den 18. august 1817, klassifiserte de dette vesenet og gav det navnet Scoliophis atlanticus. Etter en tid ble disse rapportene avslørt som falske vitnesbyrd.
Sjøormen oppholder seg i vann, sjø eller hav, og må ikke forveksles med fabeldyret linnorm, som helst beskrives som en stor landslange.
Petter Dass' dikt om sjøormen
Petter Dass skrev:
Gapøyholman
Gapøyholman er en øygruppe som ligger ytterst i Kvæfjorden, i Kvæfjord kommune i Troms. Øygruppa med de små holmene ligger utenfor Gapøya.
Den største av Gapøyholman er Storholmen, som er ca. 1 km lang. Øst for Storholmen ligger det mange små holmer, Småholman.
Naturreservat
Gapøyholman ble vernet 4. juni 2004 med status som naturreservat, på grunnlag av det rike fuglelivet og bestanden av steinkobbe. Det er forbudt å ferdes i land i perioden 1. mai – 15. juli. Naturreservatet har nasjonalt lokalitetsnummer 191110026.
Teodoros Komnenos Dukas
Teodoros Komnenos Dukas (født mellom 1180 og 1185, død ca 1253) var hersker i Despotatet Epirus fra 1215 til 1230 og av Thessaloniki mellom 1224 og 1230. Teodoros var en legitim sønn av sebastokratōr Johannes Dukas og Zoe Dukaena. Han var således en fetter av keiserne Isak II Angelos og Alexios III Angelos, samt at han var halvbror til Mikael I Komnenos Dukas som var grunnleggeren av Despotatet Epirus (Epirote fyrstedømmet) i kjølvannet av at Det fjerde korstog invaderte Konstantinopel i 1205.
Som hersker av Epirus førte Teodoros en aggressiv ekspansjonspolitikk ved å først alliere seg med Serbia og diverse albanske klaner. Han dro nytte av den midlertidige svakheten i Bulgaria og kongedømmet Thessaloniki og han grep makten i mesteparten av Makedonia og Thessalia i 1216.
I 1217 da den nye latinske keiseren Peter II av Courtenay forsøkte å krysse gjennom Epirus for å nå sine landområder i Konstantinopel fikk Teodoros beseiret latinerne og tok Peter II til fange. I 1220 tok han også makten over Beroia og året etter tok han landområdene i Serres for så å stramme en løkke rundt Thessaloniki. I 1224 fullførte han sin erobring av kongedømmet Thessaloniki ved å innta hovedstaden deres.
På 1220-tallet sendte Teodoros sine styrker gjennom Egeerhavet og inn Trakia, og i 1225 ble Adrianopolis og de omkringliggende delene i Trakia overtatt fra Keiserriket Nikea. I slaget ved Klokotnitsa i 1230 der Teodoros sloss mot Bulgaria ble han fanget og forble en fange i den bulgarske hovedstaden Tarnovo i sju år. På et tidspunkt under sitt fangenskap ble han involvert i en sammensvergelse og han ble blindet.
I 1237 ble Teodoros løslatt fra fangenskap i Bulgaria. Men i 1252 ble Teodoros arrestert igjen og han ble sendt i eksil i Nikea hvor han døde i 1253.
Norman Brook
Etter andre verdenskrig var Norman Brook kabinettsekretær (1947–62), og han var ansvarlig for å redigere Winston Churchills historiske verk om den andre verdenskrigen; «The Second World War». Brook ledet «Board of Governors of the BBC» i årene 1964-67.
Robinson Crusoe
Den virkelige Robinson
Figuren Robinson Crusoe og hans skjebne er uten tvil delvis basert på sjømannen Alexander Selkirks liv. Alexander Selkirk ble født i 1676 og var sønn av en skomaker i Lower Largo i Skottland. I 1703 ble han med oppdageren William Dampier. Da de hadde kommet til Juan Fernández-øyene for å fylle på med friskt vann og utstyr, begynte den virkelige Robinsons historie. Alexander Selkirk begynte å bli urolig for spredning av skjørbuk, og snakket med Dampier om det. Det endte med en krangel, og Selkirk gikk med på å bli etterlatt på øya Más a Tierra. Med seg fikk han en muskett, krutt, verktøy, kniv, en bibel og sine klær. Senere viste det seg at Selkirks frivillighet om å bli plassert på øya ikke var så dumt, siden skipet til Dampier sank med nesten ingen overlevende. Fra oktober 1704 til februar 1709 levde Selkirk på øyen, og bygget opp sitt eget «imperium» på øya på akkurat samme måten som Robinson gjorde. Da ble han oppdaget og reddet av kaptein Woodes Rogers, som ga ham navnet guvernør av Más a Tierra. I 1712 skrev Woodes Rogers ned historien om Selkirks liv på øya i A Cruising Voyage round the World. Året etter skrev forfatteren Richard Steele om Selkirk i et engelsk tidsskrift The Englishman. Og selvsagt finner man hans historie i Robinson Crusoe.
Handling
Historien starter med at den unge Robinson Crusoe vil ut og se verden ved å reise til sjøs. Faren nekter ham hele tiden denne friheten, siden han vil at sønnen skal gå inn i farens yrke, og akseptere den skjebnen han har. På tross av advarsler fra de andre, trosser han sin fars vilje og drar mot sine 28 års fangenskap på en øde øy. Før dette følger man Robinson Crusoe ombord på sin første seilskute til London (som forliste underveis), på reisen til Guinea for å selge gull i bytte mot 'skrot' under slaveriet under maurerne i Saleh og som plantasjeeier i Brasil. Om hans opphold på øya følger man Robinsons utvikling, som skildres ved at han må jobbe seg opp fra et jeger- og sankersamfunn opp til en levestandard han var vant til via jordbrukssamfunnet og vennskapet med Fredag. Det går hele 15 år fra det året Robinson ankommer øya til han ser spor etter andre mennesker. Et fremmed fotavtrykk i sanden en dag, forandrer den tilværelsen han har skapt seg, til å være preget av frykt i mye større grad. Etter ytterligere noen år observerer han at kannibalritualer foregår på øya. I begynnelsen, etter denne oppdagelsen, er første prioritet å gjemme seg for de fremmede (som kun oppholder seg der nå og da, gjerne med et års mellomrom). Etter noen år bestemmer han seg for å forsøke å fange en av dem, slik at han får seg en tjener ev. en venn. Fredag er et offer som klarer å flykte fra ritualet, støter på Robinson på sin flukt, som hjelper ham å drepe dem han har etter seg. Fredag ser på Robinson som hans frelser, og blir hans evige tjener. Fredag er først med Robinson Crusoe de siste to-tre årene av oppholdet.
Tolkning
Det er mange måter å tolke historien om Robinson Crusoe på. For det første er romanen den første robinsonade, en historie om en som havner på en øde øy og må klare seg med det øya har å tilby og vrakrester av skipet. Hvis man tolker romanen ut fra en moralsk og religiøs tolkning, kan man tolke det som en slags advarsel for de som trosser sin far som vet hva som er best for deg. Dessuten gir romanen et spesielt syn på religion der troen på at Gud (?) kun skapte den, men ikke styrer den (deisme), kommer frem. Romanen setter også et kritisk spørsmålstegn ved maktforhold mellom Gud og Djevelen, som forfatteren har lagt i munnen hos den «naive» Fredag. En annen ting man må legge merke til er at Robinson Crusoe havnet på den øde øya da han var underveis for å hente slaver til sin plantasje i Brasil. De 28 årene i isolasjon kan ses på som en straff fra Gud for at Robinson Crusoe både trosset sin far og drev med menneskehandel.
Hvis man ser på Robinson Crusoe som en historisk roman, kan man trekke frem to tråder. Den ene tråden er at man kan se på en beskrivelse for hvordan overgangen fra jeger- og sankersamfunnet til jordbrukssamfunnet og senere til industrisamfunnet (en beskrivelse som Defoe kommer med ca. 30 år før den industrielle revolusjon begynner). Den andre tråden er at romanen beskriver kolonialisme og imperialismen med beskrivelsen av forholdet mellom de hvite europeerne og de andre, spesielt ved slavehandelen. Det som er spesielt med romanen er at Defoe presenterer både det svarte slaveriet og hvite slaveriet.
Hvis man ser på Robinson Crusoe som en politisk roman, kan man tolke romanen som at den fremmer kapitalistiske tanker. Robinson Crusoe bygger opp sitt «imperium» helt fra begynnelsen med bare sine hender, det øya har å tilby, vrakrester, hans nøysomhet, klokskap og god arbeidsmoral. Og han får økonomisk suksess ut av dette! Personlig frihet om sin økonomi er ikke det eneste som kommer frem i romanen, også en tanke om religionsfrihet dukker opp gjennom å vise at Robinson Crusoe godtar at Fredag er protestant, faren til Fredag er hedning og «menneskespiser» og at spanjolen er katolikk. Det er imidlertid ikke bare høyrevendte verdier som blir presentert, en kan også finne venstrevennlige idéer.
Ut ifra alle disse tolkningenes tankene om romanen, har mange forskere ment at den er lite egnet i dag som barneroman i og med at romanen er en allegori på de europeiske stormaktenes kolonialisme og imperialisme, og på mange måter fremmer en undertrykkelse tanke overfor andre kulturer. Men romanen er på den andre siden også en av de første romanene som snakker om toleranse og menneskeverd mellom menneskene, lenge før det fantes noe menneskerettighetserklæring.
I Norge
I Norge ble en forkortet versjon på 54 sider utgitt i 1839, under tittelen Robinson Crusoes mærkværdige Hændelser, Reiser og Eventyr : i Særdeleshed efterat han havde udstaaet flere Uheld og Skibbrud og var kommen i tyrkisk Fangenskab, hvorefter han blev henkastet paa en øde Ø ved Østkysten af Sydamerika, hvor han, under et 28aarigt Ophold, oplevede overordentlige Hændelser og endelig blev opdaget og befriet paa en mærkelig Maade. En lengre versjon ble utgitt i 1863 på B.M.Bentzens Forlag i Christiania og inneholder 45 stk. tresnitt og er på 270 sider. Oversetter er Anton Bang, men opphavsmann til tresnittene fremgår ikke. I dag er romanen som oftest utgitt som forkortet ungdomsklassiker på blant annet Gyldendal Norsk Forlag. Den mest kjente voksenutgaven av romanen er Leif Toklums oversettelse, som ble utgitt første gang på J. W. Cappelens Forlag i 1969. Men først i 2018 ble en komplett oversettelse av boka utgitt på Solum Bokvennen (Solum Forlag).
Noen utgaver
Tekster inspirert av Robinson Crusoe
Med boken om Robinson skapte Defoe en hel sjanger, robinsonaden. Romanen er derfor en av de mest sjangerdannende i litteraturhistorien, og har fått både etterapere og mer reflekterte kommentarer. I tillegg har sjangeren blitt brukt til å kommunisere ulike etiske og pegagogiske intensjoner.
Filmer basert på Robinson Crusoe
Selv om ikke filmen Cast Away fra 2000 er direkte basert på historien om Robinson Crusoe kan man finne igjen noen av de samme temaene. I likhet med Crusoe strander hovedpersonen Chuck Nolan, spilt av Tom Hanks, på en ubebodd øde øy og må klare seg helt alene i over flere år før han blir reddet. I likhet med Robinson må også Nolan lære seg å jakte, samle på mat, og klare seg på øya ved bruk av grunnleggende menneskelige egenskaper. En forskjell er at mens oppholdet på øya er noe frivillig i historien om Robinson, prøver Nolan å flykte fra øya under hele oppholdet. Vi ser for eksempel at det første Nolan gjør når han strander på øya er å rope etter hjelp og prøve å bli oppdaget av fly, skip og alt som måtte passere, mens Robinson derimot ber til Gud og takker for at han ble skylt i land på øya. En annen forskjell er at mens Robinson oppholder seg på øya i 28 år, oppholder Nolan seg bare fire år på den øde øya. Begge får etter hvert en partner, men mens Fredag er en høyst levende person som Robinson lærer opp til å bli hans kompanjong på øya, er Wilson bare en livløs wolleyball som Nolan bruker til å snakke med under oppholdet på øya. På denne måten blir Wilson nærmest å regne som levende for Nolan. Begge to er også de eneste gjenlevende etter ulykkene de overlever.
Elektromotorisk spenning
Elektromotorisk spenning, også kalt ems (med symbol \mathcal{E} eller E) er en spenning som blir utviklet i kilder til elektrisk energi som batterier eller en generatorer. Generelt er ems definert som det elektriske potensialet i en spenningskilde i en elektrisk krets. Den måles i volt på samme måte som elektrisk spenning generelt. Ems er spenningen som driver den elektriske strømmen i en sluttet krets, dermed sier en at den er drivende spenning.
I en spenningskilde med to terminaler, for eksempel cellen i et batteri eller viklingene i en generator, kan ems måles direkte når den ikke er tilsluttet en sluttet krets. Altså er ems spenningsforskjellen mellom terminalene når spenningskilden er ubelastet. Når spenningskilden blir belastet blir spenning mellom terminalene lavere enn det som var tilfelle før belastningen ble satt på. Årsaken til dette er det spenningsfallet som oppstår over den indre motstanden i batteriet eller generatoren.
Enheter som kan skape ems er for eksempel batterier, solceller, fotodioder, generatorer, transformatorer og Van de Graaff-generatorer.
I tilfelle med et batteri vil separasjon av ladninger gi opphav til ems ved kjemiske reaksjoner i elektrodene og elektrolytten inne i batteriets celler. Dette skjer ved at positive og negative ladninger blir adskilt, det en kan kalle ladningsseparasjon. Dermed oppstår et elektrisk felt som fører til en elektrisk potensialforskjell. Feltet er motsatt rettet av kreftene som i første omgang førte til ladningsseperasjon. Det som driver strømmen gjennom en tilknyttet ekstern krets er et elektriske felt som settes opp i lederne, og har sin årsak i det elektriske feltet i spenningskilden. En elektrisk celle i et batteri kan forenklet forklart sees på som en «pumpe» på atomærnivå.
I tilfelle med en generator gir et stadig tidsvarierende magnetisk felt inne i generatoren opphav til elektromagnetisk induksjon og ladningsseparasjon. Ladningsseparasjon i viklingene fører til generering av et elektrisk felt. Dette gir feltet gir ems mellom generatorterminalene. Det generelle prinsippet som gir ems i elektriske maskiner er beskrevet av Faradays lov.
I en spenningskilde som ikke er tilknyttet en sluttet krets vil få konstant spenningen over terminalene. Et elektrisk felt bygger seg opp, men ytterligere bevegelse av ladninger er umulig uten noen ekstern tilknytning. Videre økning av ems blir motvirket av det elektriske feltet som skapes av ladningsseparasjonen, en har da en stabil spenning over spenningskildens terminaler.
Notasjon og måleenheter
For elektromotorisk spenning blir ofte symbolet \mathcal{E} eller ℰ benyttet.
Tidligere benyttet en termen «elektromotorisk kraft», men siden det ikke er noen kraft til stede slik som dette ordet defineres i fysikken har en gått bort fra begrepet. I engelsk språkbruk brukes fortsatt begrepet «Electromotive force», der «force» betyr kraft.
Dersom en spenningskilde uten indre motstand driver en partikkel med elektrisk ladning Q gjennom den og ladningen får en energi W, er netto ems for partikkelen energi per ladningsenhet, eller W/Q. I likhet med andre enheter for energi per ladning, har ems SI-enheten volt, tilsvarende joule per coulomb. Dermed kan en sette 1 V = 1 J/C. Som et enkelt eksempel kan en se på et lommelyktbatteri med en spenning på 1,5 V. Ut fra det som er sagt over bety at det utføres et arbeid på 1,5 J for hver coulomb med ladning som blir levert ut av batteriets plussterminal, går ut i kretsen og kommer tilbake til dets minusterminal. Et elektron har en ladning på −1,6·10−19 C, dermed vil det si at 6,25·1018 elektroner må leveres fra batteriets ene terminal og komme tilbake til den andre, for at dette arbeidet skal omsettes.
Jabal al-Druze
Jabal al-Druze (arabisk جبل الدروز, Druserfjellet), offisielt Jabal al-Arab (arabisk جبل العرب, Araberfjellet) er et vulkanområde sør i Syria, i As-Suwayda guvernement. De fleste innbyggerne i denne regionen er arabiske drusere i tillegg til et lite arabisk kristent samfunn. Safaittiske inskripsjoner ble første gang oppdaget i dette området.
Elektromotorisk spenning
Notasjon og måleenheter
Elektromotorisk spenning i elektrostatisk enhet er en Statvolt i centimeter gram sekund-systemet lik mengde til en erg per elektrostatisk enhet av elektrisk ladning.
Jabal al-Druze
Området var en selvstyrt stat i det franske mandatet i Syria fra 1921 til 1936, ved samme navn.
Tidligere ble navnet Jabal al-Druze benyttet om et annet område, som ligger i Libanonfjellene.
Geologi
Vulkanfeltet Jabal al-Druze, det sørligste i Syria, ligger påi Haurun-Druze-platået i det sørvestlige Syria nær grensen til Jordan. Det mest dominerende fjellet i dette vulkanfeltet er det 1800 meter høye Jabal al-Druze (også transkribert Jabal ad Duruz, Djebel Al-Arab, Jabal Druze, Djebel ed Drouz). Det alkaline vulkanfeltet består av en gruppe av 118 basaltiske vulkaner som var aktive i nedre pleistocen til holocen.
Elektromotorisk spenning
Opphavet til elektromotorisk spenning
Hva som er opphavet til kraften avhenger av hvilken spenningskilde en har å gjøre med. Er det for eksempel snakk om en generator er årsaken magnetiske krefter som virker på ladninger i bevegelse, den såkalte Lorentzkraften. For øvrig kalles dette induksjon. I et batteri er årsaken kjemiske prosesser som forårsaker varierende elektrolyttkonsentrasjoner. Sagt på en annen måte er det ladningsseparasjon på grunn av de nevnte fenomenene induksjon eller elektrolytiske prosesser, som er årsaken til det elektrisk feltet.
Jabal al-Druze
Geologi
Det store sørvestlige platået er fylt med basaltiske lavastrømmer fra vulkaner som strekker seg fra nordvest til sørøst. Dette vulkanfeltet ligger innenfor den nordlige delen av det massive alkaline vulkanfeltet Harrat Ash Shamah (også skrevet Harrat Ash Shaam) som strekker seg fra sørlige Syria til Saudi-Arabia.
Essex (andre betydninger)
Essex kan vise til:
Jabal al-Druze
Fjelltopper
På arabisk betyd ordet «tell» som regel «ås», men i Jabal al-Druze viser «tell» heller til en vulkankjegle.
Côte d’Argent
Côte d'Argent, som betyr Sølvkysten på fransk, er en betegnelse som brukes på deler av den franske atlanterhavskysten. La Côte d'Argent ligger i Biscayabukta og går fra utløpet av elva Adour i sør til Girondeestuariet i nord.
Byer
Byer langs Sølvkysten inkluderer blant andre:
Elektromotorisk spenning
Opphavet til elektromotorisk spenning
Det som er spesielt med denne kraften er at den virker i motsatt retning av kraften på ladningen forårsaket av det elektriske feltet. Som tegningen også viser er disse kreftene like store og motsatt rettet. Den kraften som ikke har et elektrostatisk opphav opprettholder potensialforskjellen mellom terminalene. Om denne kraften ikke var til stede ville ladninger bevege seg mellom terminalene til potensialet ble null.
Om den positive ladningen q blir beveget fra terminal b til a inne i spenningkilden, vil kraften  utføre et arbeid på ladningen som er lik  Denne forflytningen er i motsatt retning av den elektrostatiske kraften, dermed vil ladningens potensielle energi øke med qUab, der Uab = Ua - Ub, altså spenningen mellom terminalene. Kreftene og  er som nevnt like i størrelse, men motsatt rettet, dermed vil  ladningens potensielle energi øke, mens den kinetiske energien er uforandret. Dermed kan en si at økningen av potensiell energi er lik arbeidet utført av feltet som ikke har elektrostatisk opphav. Dermed er. Ut fra dette kommer den viktige definisjonen:
som bare gjelder for en ideell spenningskilde.
Om en nå tilknytter spenningskilden til en ekstern krets vil det kunne gå strøm i kretsen, se illustrasjonens nederste bilde, der det nå er tilknyttet en lyspære via ledninger. Potensialforskjellen mellom terminalene a og b skaper et elektrisk felt gjennom lederen og belastningen (lyspæren). Dette elektriske feltet virker med en kraft på alle frie ladninger i kretsen, dermed går det en elektrisk strøm fra høyere (+) til lavere (-) potensial. Lyspæren og lederen vil ha en gitt elektrisk motstand R, dermed vil potensialforskjellen mellom terminalene til den eksterne kretsen være gitt av Ohms lov slik :
der I er strømmen som går i kretsen. Spenningsfallet i kretsen er altså nøyaktig lik spenningsøkningen som ℰ  skaper, men med motsatt fortegn.
Formelle definisjoner av elektromotorisk spenning
I en spenningskilde der det skapes en ems og som ikke er tilknyttet en ekstern krets, vil det konservative elektrostatiske feltet som skapes ved polarisering (ladningsseparasjon) av ladninger nøyaktig utbalanseres av de krefter som produserer ems. Således har ems den samme verdien som integralet av det elektrostatiske feltet langs en indre bane mellom de to terminalene a og b, men med motsatt fortegn som kilden for ems i ubelastet tilstand. Banen betraktes fra den negative terminalen til den positive for å gi en positiv ems, noe som indikerer at arbeid utføres på elektroner som beveger seg i kretsen. Matematisk uttrykkes dette som et integral:
der:
Bare det elektriske feltet på grunn av ladningsseparasjon forårsaket av ems blir inkludert i begrepet. I for eksempel en solcelle er det et elektrisk felt til stede relatert til kontaktpotensialet som resultat av termodynamisk likevekt (omtales lenger ned), mens den elektriske feltkomponent ikke er inkludert i integralet. Snarere er bare det elektriske felt på grunn av den spesielle delen av ladningsseparasjon som fører til at fotoelektrisk ems blir produsert, som blir inkludert.
Integralet over gjelder kun der a og a er terminaler, og gjelder ikke for stier mellom punktene a og b med deler som ligger utenfor kilden til ems. Videre gjelder ligningen for elektriske felt forårsaket av ladningsseparasjon, dette innebærer for eksempel ikke for en ikke-konservativ komponent av elektrisk felt på grunn av induksjon i henhold til Faradays lov.
I tilfelle av en lukket sløyfe som utsettes for et varierende magnetfelt kan integralet av det elektriske feltet rundt sløyfen være forskjellig fra null. En vanlig anvendelse av begrepet ems er kjent som indusert ems og er den spenningen som induseres i en slik sløyfe. Den indusert ems rundt en stasjonær lukket bane C er:
der nå er hele det elektriske feltet, uavhengig av om det er konservativ eller ikke-konservativt, og den integrerte er rundt en vilkårlig, men stasjonær lukket kurve C der det er et varierende magnetfelt. Det elektrostatiske feltet bidrar ikke til netto ems i en sløyfe fordi den elektrostatiske del av det elektriske felt er konservativt. Det vil med andre ord si at det arbeidet som gjøres mot feltet rundt en lukket sløfe er null.
Denne definisjonen kan utvides til vilkårlige kilder til ems og bevegelige baner C der både magnetisk felt, kjemiske- og termiske prosesser gjør seg gjeldende:
der det første integralet er induksjon på grunn av ladninger med hastighet \vec{v} i et magnetfelt med flukstetthet \vec{B}. Dette er en konseptuell ligning hovedsakelig fordi bestemmelsen av «effektive krefter» i praksis er vanskelig.
Kjemiske spenningskilder
Spørsmålet om hvordan batterier (galvanisk celler) generere en ems er en sak som har opptatt forskere gjennom det meste av det 1800-tallet. «Opphavet til den elektromotoriske spenning» ble til slutt funnet av Walther Nernst til å være primært i grenseflatene mellom elektrodene og elektrolytten.
Molekyler er grupper av atomer som holdes sammen på grunn av kjemisk bindinger. Disse bindingene består av elektriske krefter mellom elektroner (negative) og protoner (positive). Et molekyl er isolert sett en stabil enhet, men om forskjellige stoffer bringes sammen vil noen molekyler være i stand til å stjele elektroner fra andre, noe som resulterer i ladningsseparasjon. Denne omfordeling av ladninger blir ledsaget av en endring av energien til systemet, og en rekonfigurering av atomene i molekylene.
Prosessen der elektroner opptas kalles "reduksjon" og tap av elektroner kalles "oksidasjon". Reaksjoner hvor slik utveksling av elektron oppstår (som er grunnlaget for batterier) kalles redoksreaksjoner. I et batteri er det en elektrode bestående av et materiale som får elektroner fra det oppløste stoffet, mens den andre elektroden mister elektroner. Dette på grunn av grunnleggende molekylære egenskaper. Den samme oppførsel kan sees for seg selv i atomer, der deres evne til å «stjele» elektroner blir referert til som deres Elektronegativiteten.
Som et eksempel består en Daniellcelle av en anode av sink (en elektronsamler) som oppløses i en sinksulfatoppløsning. Den oppløste sinken forlater sine elektroner i elektroden i henhold til oksidasjonsreaksjonen:
der s betyr faste elektrode og aq betyr vannoppløsning. Sinksulfatet er en elektrolytt, som er en løsning hvor komponentene består av ioner, i dette tilfellet sinkioner, og sulfationer.
Ved katoden vil kobberioner i en kobbersulfatelektrolytt adoptere elektroner fra elektroden ved reduksjonsreaksjonen:
og således dannes nøytraliserte kopperplater på elektroden.
Elektronene passerer gjennom den ytre kretsen (lyspæren i figuren), mens ionene passerer gjennom saltbroen for å opprettholde ladningsbalanse. I prosessen blir sinkanoden oppløst, mens kobberelektroden blir belagt med kobber. Hvis lyspæren fjernes (åpen krets) vil ems mellom elektrodene bli motarbeidet av det elektriske feltet på grunn ladningsseparasjon, dermed vil reaksjonene stoppe.
Michael Faraday oppdaget rundt 1830 at reaksjonene på hver av de to elektrode- elektrolyttgrenseflatene i et batteri gir opphav til ems i et galvanisk element, det vil si at kjemiske reaksjoner drive strømmen.
Elektromagnetisk induksjon
Prinsippet for elektromagnetisk induksjon vil si at et tidsavhengig magnetisk felt frembringer et varierende elektrisk felt. Dette kan skje på forskjellige måter, for eksempel kan et tidsavhengig magnetisk felt fremstilles ved bevegelse av en permanent magnet i nærheten av en elektrisk sløyfe. Andre muligheter er bevegelse av en krets i forhold til en annen krets, der minst en av disse må føre en strøm, eller ved å endre strømmen i en fast krets. Virkningen på kretsen selv av å endre strømmen er kjent som selvinduksjon, mens effekten på en annen krets som er kjent som gjensidig induksjon eller gjensidig induktans.
For en gitt krets blir den elektromagnetisk induserte ems bestemt utelukkende av hastigheten for forandring av den magnetiske fluks, samt av styrken av fluksen gjennom kretsen. Denne lovmessigheten er gitt av Faradays lov:
hvor ΦB  er den magnetiske flukstettheten som går gjennom kretsen. Uttrykket sier videre at den magnetiske flukstettheten må deriveres med hensyn på tiden. I praksis betyr det at ems bare blir skapt om det skjer en kontinuerlig forandring av magnetfeltet, dette løses i en generator med en rotor (polhjul) som roterer i senter av en stator der vindingene er anbrakt. Rotoren har magneter med vekselvis nordpoler og sørpoler langs sin periferi. Rotasjonen fører til at vindingene kontinuerlig utsettes for et varierende magnetfelt som fører til induksjon. Minustegnet i uttrykket over er forøvrig et uttrykk for Lenz' lov.